Vita:Hell Energy Magyarország Kft.

message: Légyszi javítsátok át a cikket. Ez nagyon marketing szagú.

message: Biztos, hogy kell a Hell-termékek szakasz? Ez a szakasz nem számít ilyen módon egyfelől reklámnak, másfelől karbantarthatatlan információknak? Apród vita 2017. május 20., 13:17 (CEST)
thread_title:  Biztos, hogy kell...? 

message: Nem kiemelkedő, legmodernebb, világszínvonalú stb jelzőket kell használni egy enciklopédia cikkében, hanem, egyik, jelentős, a kor színvonalának megfelelő stb. jelzőket. A felső fokú jelzőket kérem mellőzzük.– Porbóllett vita 2017. május 20., 13:49 (CEST)
thread_title:  Kevesebb marketinges jelző a cikkben 

message: A fentebb írtakkal egyetértve kisebb átalakítás végeztem. A fellengzősségeket a marketinges sablonszövegek egy részétől próbáltam az írást úgymond 'megtisztítani'. Reklám érzetű szakasz 'kigyomlálását' még át kell gondolni szerintem de van jogossága úgy érzem. – Osizerok vita 2018. május 22., 22:21 (CEST)
-----
Bele kéne fogalmazni valahogy, hogy az övék az Avalon Park. Alensha 2018. május 22., 23:17 (CEST)
thread_title:  Kisebb egyszerűsítés 

message: A legutóbbi szerkesztésekkel sikerült a szócikket egy reklámízű marketingszöveggé tenni. Arról nem beszélve, hogy mintha szó szerinti átvételek lennének a cég saját honlapjáról, ami alapesetben sem független forrása a témának. Hab a tortán, hogy korábbi pontos évszámokat sikerült olyan hangzatos pontatlanságokkal kiváltani, mint a “több mint egy évtizede”, ami ráadásul relatív időfogalom. Pasztilla 2018. július 18., 21:26 (CEST)
thread_title:  Reklám 

message: Ez a szócikk sokkal inkább a cégről szól, mintsem magáról az energiaitalról. Javasolnám az átnevezést/átkategorizálást. 89.132.194.169 (vita) 2020. június 5., 11:29 (CEST)
thread_title:  Átnevezés, kategorizálás 

message: Számos szerkesztőtársunk hajlamos bármely gazdasági tárgyú cikket reklámjellegűnek tekinteni, indokolatlan esetben is. Többen ezt csak azért teszik, hogy TMB-n megszabadulhassanak a cikktől.
A HELL mint márka viszont van olyan jelentős, hogy róla mindenképpen legyen cikk. Sikertes magyar termékek méltán igényelhetnek helyet  a magyar Wikipédiában. Aki egyetért a "vedd a magyart, védd a magyart" jelmondattal, az bizonyára egyetért azzal is, hogy "Ismertesd a magyart". 
Jó munkát kívánok a cikk reklámtalanításához!--Linkoman vita 2021. április 2., 11:32 (CEST)
replies: text: Továbbra is átirandó. Sajnos, a marketinges szerkesztőtársaink nem képesek levenni a marketinges szemüvegüket. Sok segítséget a törlögetéssel ugyan nem kapnak, tehát senki nem mondja meg nekik, hogy mit és hogyan írjanak meg. 
Már a cikk címe (tárgya) is meggondolásra szorul. 
# A Hell nemcsak az energiaital márkaneve, hanem a Hell Energy Drink Kft. cégnevének vezérszava is. De igaz ez a "Hell Energy"re is! Tehát: melyik legyen a cím?
# A "brand" szó használata tök felesleges, nem ad többletet a márkanévhez képest. 
# Továbbra is tele van a szöveg reklámos jelzőkkel, amelyek forrásolhatatlanok, mivel csak reklámszövegekben fordulnak elő, tényszerűségük nehezen bizonyítható.
Szóval, dolgozni kellene mélg ezen egy kicsit.--Linkoman vita 2021. május 13., 12:29 (CEST)
thread_title:  Átírandó reklámcikk 

message: Teljesen indokoltan tette vissza Virongy szerkesztőtársunk a reklámsablont.
Úgy tűnik, hogy ifjú marketingesek másolgatnak be reklámszövegeket és nem is törődnek az irányelveinkkel.
Kivágtam az alábbi. Fenntarthatóság című "remekművet".
"== Fenntarthatóság ==
A HELL ENERGY cégcsoport elkötelezte magát az alumínium dobozok mellett, mivel ez az egyetlen olyan környezetbarát italcsomagolás, amely 100%-ban és végtelenszer újrahasznosítható anélkül, hogy vesztene minőségéből. Így február 1-től a cégcsoport XIXO szénsavas italait kizárólag 100%-ban és végtelenszer újrahasznosítható aludobozba csomagolja, ami egyúttal azt jelenti, hogy ebben a termékcsoportban teljesen megszűnt a PET palackos kiszerelés. A vállalat ezen lépése környezetvédelmi és fenntarthatósági szempontból is példamutató: ma hazánkban a szénsavas üdítők nagy része műanyag palackban kerül a boltok polcaira, és a csomagolás legnagyobb része szemétként végzi, ami köztudottan egyike a Földünket leginkább szennyező és veszélyeztető tevékenységnek.
A cég Hydro CIRCAL alumíniumot alkalmaz valamennyi doboza gyártásához, ami garantáltan 75%-ban tartalmaz újrahasznosított alumíniumot.
2020-ban Magyarországon elsők között a XIXO visszagyűjtést ösztönző promócióval 400 000 darab alumínium dobozt gyűjtött vissza. 2021-re a szénsavas üdítők kizárólag aludobozba kerülnek PET palack helyett. A vállalat hosszútávú célja, hogy 2025-re 1% alá csökkentse a PET palackok arányát, végső célja pedig teljesen kivezetni a termékskálából. Emellett a cégcsoport már most a termékek gyártása során 100%-ban megújuló energiát használ fel, ezzel is csökkentve a környezeti terhelését.
Ebből a terjedelmes szövegből egy lexikonba legfeljebb annyi való, hogy "A cégcsoport arra törekszik, hogy termékeinek csomagolása megfeleljen a környezettudatosság és fenntarthatóság szempontjainak."
Ez a szöveg csak akkor lehetne bővebb lexikonszöveg alapja, ha bizonyítható lenne: kizárólag a HELL készíti aluminiumból az italok csomagolását.
Amúgy a jövőre vonatkozó kijelentésket, küldetési nyilatkozatokat még forrás esetén sem kellene bevenni egy lexikonba! 
És végül: A cím  továbbra is problematikus. A "Hell"  egy márkanév (védjegy). Senki nem kér "Hell energyt"! A Hell energy cégcsoport jobb lenne a cikk címének, mert akkor símán beférne a cikkbe pl. a XIXO termékcsalád is.--Linkoman vita 2021. július 5., 12:32 (CEST)
replies: text: A címet sajnos nem tudom megválltoztatni  engem is nagyon zavar, ebben esetleg kérhetem ségítségét? 81.0.113.254 (vita) 2021. július 5., 14:44 (CEST)

text: @Linkoman Ez a cikk valóban összemossa a Hell üdítőitalt a cégtörténettel. Én azt javaslom, hogy nevezzük át Hell Energy Magyarország Kft. címre, az üdítőitalról szóló cikk pedig vagy legyen önálló szócikk Hell (márkanév) címen, vagy maradjon ebben a szócikkben, akkor viszont a Xixo márkának sem kell külön szócikk. Xia  Üzenő  2021. július 9., 14:18 (CEST)
 -- Köszönöm, örülök, hogy egyetértünk. --Linkoman vita 2021. július 9., 14:28 (CEST)
-- Várom az új címre a jvaslatot. A vitalapi megbeszélés után végrehajtható lesz az átnevezés, a megegyezés szerint.--Linkoman vita 2021. július 5., 16:17 (CEST)

text: Cím: HELL Energy Drink

text: Hell Energy Drink - Wikipedia   ennek az oldalnak a magyar verzióját szertném formázni.

text: HELL Energy Drink Trademark of HELL ENERGY Magyarország Kft.. Application Number: 011485133 :: Trademark Elite Trademarks Valamint a név, így van jegyzőkönyveztetve a trademark oldalán is

text: Előre is köszönöm! 81.0.113.254 (vita) 2021. július 5., 16:26 (CEST)
replies: text: :ettől nekünk még enciklopédikus szempontokat is figyelembe kell vennünk, más márkákat sem nagybetűsítünk teljesen, a csupa nagybetű a helyesírás szerint a betűszók tulajdonsága, hogy egy márka miként stilizálja magát, az nem a mi dolgunk, hanem a marketingeseké. Xia  Üzenő  2021. július 9., 14:16 (CEST)
thread_title:  Átírandó reklámcikk 2. 

message: --Sajnos, a szócikk eddigi semleges, tárgyilagos szövegét egy rajongói álnevű szerkesztő lecserélte egy  harsogó szövegű marketingmaszlagra. Visszavontam.--Linkoman vita 2021. november 2., 12:00 (CET)
 -- Úgy látszik, hiába beszélünk vele, nem akarja érteni. Ő a kenyéradója iránti hűségtől vezérelve azért harcol, hogy tele legyen reklámszöveggel ez az oldal. Bosszantó.--Linkoman vita 2021. november 20., 21:00 (CET)
replies: text: Újra írtam neki, ha ezután is folytatja, akkor AÜ és blokk-kérés, más nem marad. Xia  Üzenő  2021. november 20., 23:42 (CET)
thread_title:  Ismét reklámszöveggé alakították az oldalt!